Orange Slovensko

Orange Slovensko, a. s. je slovenský mobilný operátor, ktorý pôsobí na trhu od 27. marca 2002 (predtým ako Globtel a. s. od 15. januára 1997). 

Poskytuje služby na frekvenciách 800 MHz, 900 MHz (870~960 MHz) a 1800 MHz a 2600 MHz. Súčasné pokrytie územia dosahuje 99% populácie. V súčasnosti prevádzkuje okrem mobilnej siete aj pevnú sieť v ktorej poskytuje služby optického pripojenia na internet, digitálnej televízie a pevnej telefonickej linky, poskytuje tiež službu televízie cez satelit. Orange eviduje 2,4 mil. aktívnych SIM kariet, čo predstavuje približne 35% podiel na trhu (2024). 

 Vlastnícke vzťahy 
Majiteľom 100% akcií spoločnosti Orange Slovensko je skupina Orange (do roku 2013 nazývaná: France Télécom) prostredníctvom podniku Atlas Services Belgium s.a.

 Predvoľby 
Telekomunikačný úrad Slovenskej republiky prideľuje jednotlivým operátorom predvoľby, alebo tzv. prefixy. Zoznam predvolieb je uvedený v článku  Slovenské telefónne predvoľby. Spoločnosť Orange Slovensko využíva tieto predvoľby:

 0X38 - pre pevnú sieť, kde X je kód primárnej oblasti (napr. 2 pre Bratislavu, 33 pre Trnavu a podobne)
 0X39 - pre pevnú sieť, kde X je kód primárnej oblasti (napr. 2 pre Bratislavu, 33 pre Trnavu a podobne)
 0905 - pre mobilnú sieť
 0906 - pre VPN
 0907 - pre mobilnú sieť
 0908 - pre mobilnú sieť
 0915 - pre mobilnú sieť
 0916 - pre VPN
 0917 - pre UMTS
 0918 - pre mobilnú sieť
 0919 - pre mobilnú sieť (FunFón) * 
 0945 - pre mobilnú sieť

* Upozornenie k predvoľbe 0919: Predvoľba 0919 je pridelená virtuálnemu operátorovi FunFón, tzn. nejedná sa o predvoľbu siete Orange Slovensko. Volanie na predvoľbu 0919 zo siete Orange Slovensko je oceňované ako hovor do ostatných mobilných sietí na Slovensku.

Vzhľadom na možnosť prenosu telefónneho čísla medzi mobilnými operátormi je potrebné príslušnosť telefónneho čísla do siete Orange Slovensko overiť na webe, alebo na infolinke operátora. Taktiež je možné si aktivovať upozornenie na prenesené číslo pred uskutočnením hovoru. Rovnako to platí pre číslo v pevnej sieti, ktoré môže byť prenesené do inej pevnej siete.

 Mobilná sieť 
Spoločnosť prevádzkuje siete označované ako 2G, 4G a 5G. Sieťami určenými na vysoko-rýchlostný prenos dát cez 5G pokrýva viac ako 83% populácie Slovenska, pričom celkové pokrytie vysokorýchlostného mobilného internetu, teda 4G a 5G siete, prekročilo 99,1% populácie Slovenska.

 Využitie technológií 
Orange využíva 2G GSM, GRPS a EDGE, 4G LTE (Advanced) a 5G NR NSA (Non-Standalone) technológie. Operátor má robustnú a rýchlu 4G LTE sieť, pri ktorej využíva aj 4x4 MIMO (Iba pri b7, iba v niektorých lokalitách). Operátor neoficiálne obmedzuje rýchlosť vo svojej mobilnej sieti na rýchlosť 250Mbps pri downloade a 50Mbps pri uploade.

Orange od roku 2019 prevádzkuje plnohodnotné RCS služby, ktoré majú slúžiť ako náhrada za SMS. Taktiež ponúka VoLTE aj VoWiFi.
+Využívané dátové technológie a ich frekvencieTyp sieteFrekvenciaŠírka pásmaPoznámky2G EDGE900MHz -Celé Slovensko4G LTE700MHz (B28)10MHzDočasné využitie pred nasadením 5G4G LTE800MHz (B20)10MHzCeloplošné pokrytie Slovenska4G LTE900MHz (B8)5MHzRefarmované 3G pásmo pre roaming 4ky4G LTE1800MHz (B3)15MHz (Severná časť Slovenska) /20MHz (Ostatok)Kapacitná vrstva v dedinách a mestách4G LTE2100MHz (B1)10MHzKapacitná vrstva4G LTE2600MHz (B7)20MHzKapacitná vrstva v mestách5G NR NSA700MHz (n28)10MHzPokrytie na vidieku5G NR NSA2100MHz (n1)10MHzPokrytie na okraji miest/v mestách5G NR NSA3500MHz (n78)60MHz (100MHz od cca Sept. 2025)Pokrytie v centrách miest
Pri 5G sa pokrytie jednotlivými frekvenciami neprekrýva a ani sa neagregujú, vždy sa využíva iba jedna frekvencia.

 Pevná sieť 
Na prelome rokov 2006 a 2007 spustil Orange svoju pevnú optickú sieť založenú na technológii FTTH (Orange predáva službu pod názvom "Orange Doma"). V nej poskytuje služby internetu cez optický kábel, digitálnej televízie a pevnej telefónnej linky. Pevnú optickú sieť má vybudovanú vo vybraných lokalitách 58 miest a obcí Slovenska. V budúcnosti by ju chcel rozšíriť a stať sa operátorom s najhustejšou optickou sieťou v Európe. V roku 2019 Orange presiahol pokrytie vlastnou optickou sieťou 500 tisíc domácností. V súčasnosti je FTTH sieť dostupná v približne 610 tisíc domácnostiach. Počet zákazníkov využívajúcich pevný internet a digitálnu televíziu od Orangeu je 324.000 a 188.000 (30.09.2024). konvergentnú ponuku, teda spojenie hlasového paušálu a fixných služieb ponúka operátor pod názvom balíky Love. K 30.09.2024 Orange evidoval 183.000 zákaznikov využivajúcich balíky Love.

 TV cez satelit 
V auguste 2018 spustil operátor vlastnú satelitnú platformu pre poskytovanie televízneho vysielania. Orange TV využíva pre sledovanie dva celé transpondéry a časť ďalšieho pre šírenie slovenských a českých televíznych staníc. Ďalšie programy sú umiestnené na kapacitách tretích strán, predovšetkým Telekom Austria Group a DigitALB.

 Vlastná televízna stanica Orange Šport 
V rokoch 2018 až 2021 operátor prevádzkoval vlastnú športovú stanicu pod názvom Orange Šport, ktorej kľúčovým obsahom vysielania bola futbalová Liga majstrov UEFA. Bola dostupná nielen cez optické pripojenie a satelit, ale aj prostredníctvom internetu.  Neskôr k nej pribudli okruhy Orange Šport 2, 3 a 4. Vysielanie všetkých štyroch staníc operátor ukončil 30. júna 2021.   V súčasnosti prevádzkuje spoločne s ďalším operátorom Slovak Telekom športový kanál Premier Sport, ktorý sa špecializuje na futbal z britských ostrovov. Vysiela anglickú Premier league, Championship a škótsku Premiership.

 Biznis služby 
Operátor poskytuje služby aj firemným zákazníkom vo všetkých segmentoch. V oblasti mobilných služieb ide o komplexné riešenia hlasových aj dátových požiadaviek, telemetrie, monitoringu a IoT. V portfóliu fixných služieb ide o individuálne riešenie konektivity, riešenia v oblasti bezpečnosti a úschovy dát, prípadne cieleného marketingu. Orange tiež prevádzkuje moderné dátové centrum pod názvom TechPark, ktoré poskytuje služby virtuálneho dátového centra, virtuálneho servera, ale aj housingu. Zaujímavosťou je ekologická stránka dátového centra, jeho projektovaný koeficient PUE (Power Usage Effectiveness) na úrovni 1,35 je najnižší v strednej a východnej Európe.

 Ocenenia spoločnosti 

 1999 Dar roka - cena Slovenskej humanitnej rady za akciu "Globtel bez bariér"
 2002 Via Bona Slovakia - čestné uznanie od nadácie Pontis za dlhodobé partnerstvo s občianskym združením Návrat a za spoluprácu s Centrom pre filantropiu
 2003 Firma roka - ocenenie udelené ekonomickým týždenníkom Trend (v rokoch 2003 - 2007 nepretržite v TOP3)
 2004 Zamestnávateľ ústretový k rodine - kategória Rodinná politika 1. miesto
 2007 Čestné uznanie SOPK - za zásluhy o rozvoj slovenskej ekonomiky, zahraničného obchodu a podnikania.
 2008 Cisco Award - najlepšia infraštruktúra poskytovateľa služieb v oblasti IP sietí budúcej generácie za projekt Fiber to the Home FTTH cisco.com: Spoločnosť Orange Slovensko získala prestížne ocenenie Najlepšia IP infraštruktúra poskytovateľa služieb za rok 2008 na prestížnom podujatí Cisco Networkers Innovation Awards.
 2008 Via Bona Slovakia - Čestné uznanie za trvalý a systematický rozvoj zodpovedného podnikania.
 CSR Europe 2005 (Brusel) – Nominácia do 100 najlepších európskych prípadových štúdií – Projekt Komunikácia systému environmentálneho manažérstva zamestnancom.
 CSR Market Europe 2007 (Brusel) – Nominácia do európskych prípadových štúdií - Projekt "Deti a Mobily"
 Caring for the Future 2007 – ocenenie CSR aktivít v rámci skupiny FT
 Cena Superbrand - udeľovaná najlepším značkám na trhu, ktoré vo svojej oblasti získali vynikajúcu povesť a hodnoty spojené s týmito značkami dávajú také emocionálne či hmatateľné výhody, ktoré spotrebitelia nielen očakávajú, ale aj uznávajú.
 6 x Ocenenie Top Employer Europe 2013 - 2019 - udeľuje CRF inštitút (zameriava sa na medzinárodný výskum v oblasti riadenia ľudských zdrojov a pracovných podmienok)
 2004, 2005 a 2010 Hlavná cena Via Bona Slovakia pre veľké podniky - za komplexný prístup k zodpovednému podnikaniu Via Bona Slovakia - Nadácia Pontis
 2015 Ocenenie za komunikáciu na sociálnych sieťach Socially Devoted Brand od spoločnosti Socialbakers.

 Referencie 

 Pozri aj 
 Telefónne číslo
 Telefónna predvoľba
 Zoznam smerových telefónnych čísiel štátov

 Externé odkazy 
 Oficiálna stránka spoločnosti Orange Slovensko
 Oficiálna stránka spoločnosti France Telecom 

Kategória:Mobilní operátori
Kategória:Slovenské telekomunikačné spoločnosti
Kategória:Internet na Slovensku